TYCN ทะยาน 20% นิวไฮรอบ 3 ปี รับงบฯ ไตรมาส 1 พลิกกำไร 264 ลบ.
TYCN ทะยาน 20% นิวไฮรอบ 3 ปี รับงบฯ ไตรมาส 1 พลิกกำไร 264 ลบ. ล่าสุดอยู่ที่ 4.48 บาท บวก 0.76 บาท หรือ 20.43% มูลค่าซื้อขาย 13.17 ล้านบาท
TYCN ทะยาน 20% นิวไฮรอบ 3 ปี รับงบฯ ไตรมาส 1 พลิกกำไร 264 ลบ. ล่าสุดอยู่ที่ 4.48 บาท บวก 0.76 บาท หรือ 20.43% มูลค่าซื้อขาย 13.17 ล้านบาท
13 พ.ค. 2564

ผู้สื่อข่าวรายงานว่า ราคาหุ้น บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) หรือ TYCN ล่าสุด ณ เวลา 10.53 น. อยู่ที่ 4.48 บาท บวก 0.76 บาท หรือ 20.43% สูงสุดที่ 4.76 บาท ต่ำสุดที่ 4.30 บาท ด้วยมูลค่าซื้อขาย 13.17 ล้านบาท

ทั้งนี้ ราคาหุ้น  TYCN ปรับตัวขึ้นสูงสุดในรอบกว่า 3 ปี นับตั้งแต่ราคาหุ้นอยู่ที่ระดับ 4.52 บาท เมื่อวันที่ 29 มิ.ย.2560 หลังรายงานผลการดำเนินงานไตรมาส 1/64 พลิกมีกำไรสุทธิ 264.03 ล้านบาท เมื่อเทียบกับช่วงเดียวกันของปีก่อนที่ขาดทุนสุทธิ 111.5 ล้านบาท
โดยผลการดำเนินงานไตรมาสดังกล่าวพลิกมีกำไร เนื่องจากเนื่องจากรายได้เพิ่มขึ้น 785 ล้านบาท คิดเป็น 45.89% โดยเฉพาะรายได้จากการขายเพิ่มขึ้น 779 ล้านบาท คิดเป็น 45.76% เปรียบเทียบกับไตรมาส 1/63 สาเหตุหลักมาจากปริมาณการขายผลิตภัณฑ์เหล็กเพิ่มขึ้น เนื่องจากราคาของวัตถุดิบสำหรับการผลิตเหล็กเพิ่มสูงขึ้น และการฟื้นตัวของทุกภาคอุตสาหกรรม ทำให้ความต้องการเหล็กเพิ่มขึ้น และการเพิ่มปริมาณสินค้าคงคลัง
ขณะที่รายได้อื่นเพิ่มขึ้น 5 ล้านบาท คิดเป็น 75.40% เปรียบเทียบกับไตรมาส 1/63 สาเหตุหลักมาจากยอดขายเศษเหล็กและของเสียเพิ่มขึ้น
ค่าใช้จ่ายทางการเงินลดลง 8 ล้านบาท คิดเป็น 52.58% เปรียบเทียบกับไตรมาส 1/63 สาเหตุหลักมาจากการลดอัตราดอกเบี้ยของ FED USA และ BOT ในปี 63 อัตรากำไรขั้นต้นคิดเป็น 17.23% จาก 2.24% ในไตรมาส 1/63 ตามราคาขายต่อหน่วยที่เพิ่มขึ้น